**Constitució de dret d’habitació en testament (article 85 del Decret legislatiu 79/1990)**

**Autora: Olga Cardona Guasch**

Número de protocol ..................

A .................. (*lloc*), a les .......... hores, .......... minuts del dia .................. (*data*), davant meu, Sr./Sra. .................. (*notari/ària*),

**COMPAREIX**

El Sr./Sra. .................., de .................. (*edat*), .................. (*professió*), ................. (*estat civil*), veí/ïna de .................., amb domicili a .................., titular de DNI/NIF.................., de veïnatge civil eivissenc.

**INTERVÉ**

L’identifico pel seu document nacional d’identitat abans consignat. Assegura tenir i té, al meu parer, la capacitat i el discerniment necessaris per a atorgar el present testament obert que jo, el notari/ària, redacto seguint les seves instruccions verbals i conformement a les següents

**DECLARACIONS**

1. Que va néixer a .................., el dia ........ de ........ de l’any ........, i que és fill/a de .................. i de .................., ambdós difunts/ambdós vius/el primer difunt i el segon vivent/el primer vivent i el segon difunt.
2. Que està casat/da en primeres i úniques núpcies/en segones núpcies/en terceres núpcies amb .................. (*identificació del cònjuge*) i que té ...... (*nombre*) fills del seu matrimoni que viuen i es diuen .................. i .................. . (*Adapteu la redacció al nombre de fills que correspongui.*)
3. Que, en el moment d’atorgar aquest atorgament, té nacionalitat espanyola i veïnatge civil eivissenc per naixement i/o residència continuada a l’illa d’Eivissa durant més de deu anys.
4. Que, fetes aquestes declaracions, exerceix la seva capacitat jurídica mitjançant la seva decisió lliurement informada d’atorgar el seu testament d’acord amb les següents

**DISPOSICIONS**

***Primera*. Institució d’hereu**

Institueix hereus universals de tots els seus béns, drets i accions els seus ...... (*nombre*) únics fills .................. i .................., per meitats indivises, amb substitució vulgar a favor dels seus respectius descendents per als casos de premoriència, renúncia i incapacitat.

***Segona*. Llegat del dret d’habitació**

Llega al seu germà/ana[[1]](#footnote-1) .................. un dret d’habitació a la casa existent a la finca anomenada “..................”, situada al lloc de ................., del terme municipal de .................. . Aquest dret d’habitació consisteix en el gaudi d’una habitació independent que tanqui amb clau, així com de tots els elements i pertinences comuns del dit habitatge, com ara el porxo, la cuina, el pou de la casa i fruites fresques de l’hort. Aquest gaudi de l’habitació i dels elements esmentats, ho serà en la mesura suficient per atendre les necessitats del germà/na del testador/a.

El testador/a també ordena que, en tot allò que no hagi ordenat expressament, sigui d’aplicació el que disposa l’article 85 de la Compilació del dret civil de les Illes Balears.

***Tercera*. Revocació de testament anterior**

Mitjançant aquest testament, el testador/a revoca qualsevol disposició testamentària ordenada amb anterioritat a aquest acte.

(*signatura del notari/ària*)

*Nota: aquest formulari s’ha elaborat gràcies a la col·laboració del Govern de les Illes Balears. L’autora ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*

1. El dret d’habitació es pot constituir a favor de qualsevol persona, amb independència que hi hagi o no relació de parentiu entre el constituent i l’habitacionista. [↑](#footnote-ref-1)